Մեր առաջարկները ՀՀ Էներգետիկայի և բնական պաշարների նախարարությունում անմիջապես չմերժեցին, չանտեսեցին, այլ … հրավիրեցին հարցազրույցի: Այդ ընթացքում որքան հնարավոր է պարզաբանեցի ՇՄԱԳ-նախագծերի բովանդակության վերաբերյալ պահանջների առկայության հրատապությունն ու օգտակարությունը ոլորտի օրենսդրությունում հատկապես՝ նախարարության պաշտոնյաների և ընդերք-օգտագործողների համար (վերը թվարկված երկու խնդիրներն ավելի մանրամասն և բազմակողմանի ներկայացնելով): Լեռնահանքային ոլորտը կարգավորող օրենսդրությունում ՇՄԱԳ-նախագծերի բովանդակությանը ներկայացվող հիմնավոր պահանջների առկայության շնորհիվ ընդերք-օգտագործման յուրաքանչյուր դեպքում մութ, անորոշ Էկո-փորձաքննությունը լուսավորվում է՝ վերածվելով պարզ ու թափանցիկ գործընթացի: